Vaavi-filmit
2024-05-16 09:00 - 11:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Tervetuloa vauva- ja taaperoystävälliseen aikuisten elokuvahetkeen kaikki vanhemmat, isovanhemmat, kummit tai muut huoltajat! Pääkirjaston Vaavi-filmeissä katsotaan elokuvaa aikuisten makuun, mutta vauva- ja taaperoystävällisessä tilassa. Tila on valoisampi ja siellä on myös pientä lisäpuuhaa pienimmille, kuten kirjoja ja värityskuvia. Myös välipalojen syöminen on sallittua tilassa.
Vaavi-filmeihin on vapaa pääsy.
Vaavi-filmit järjestetään kevään aikana kolme kertaa pääkirjaston kokoussalissa (1kr.):
| 11.1. klo 9 Spencer (2023)
| 7.3. klo 9 Peruna (2021)
|16.5. klo 9 Rocketman (2019)

Pyörön kirjaston lukupiiri
2024-05-15 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kevätkauden 2024 kokoontumiset Pyörön kirjastolla sekä käsiteltävät kirjat:
ke 3.1. klo 17.30–18.30
Tähtipylly / Jori Reijula
ke 7.2. klo 17.30–18.30
Keskiyön kirjasto / Matt Haig
ke 13.3. klo 17.30–18.30
Taivaallinen vastaanotto / Jukka Viikilä
sekä
Puuseppä, Puiden tarinoita -sarja / Iiro Küttner, Ville Tietäväinen (kuvitus)
sekä
Ruohonvihreää / Carol Shields
ke 3.4. klo 17.30–18.30
Jää / Ulla-Lena Lundberg
ke 15.5. klo 17.30–18.30
Sata auringonkiertoa / Maritta Lintunen
Tervetuloa!

Vehmersalmen kirjaston neulelukupiiri
2024-05-15 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri kokoontuu kevätkaudella 2024 klo 17 seuraavasti:
Ke 10.1.
Maria Mustranta: Äidin tehtävä
Ke 14.2.
Ann-Luise Bertell: Ikävän jälkeen
Ke 13.3.
Meri Eskola: Ehdin rakastaa häntä
Ke 10.4.
Raija Oranen: Minä Armi Maria R.
Ke 15.5.
Kati Tervo: Tyttö joka olin
Lukupiiriin voi osallistua käsityön kanssa tai ilman. Tervetuloa!

Kantin Kestävä Keskiviikko: OMPELUSEURAT: Kangaskenkien ja -laukkujen korjaus
2024-05-15 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 15.5. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN kangaskenkien ja -laukkujen korjauspaja. Paja pidetään Kuopion museon monitoimitilassa.
Tule korjaamaan käsin tai ompelukoneella rikkinäisiä laukkuja ja kangaskenkiä. Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym korjaamiseen. Voit tuoda kiertoon myös omia materiaaleja.
Kuopion kaupunginkirjasto on koonnut pajaan esille aineistovinkkejä ja vinkkilistoja teemaan liittyen.
Korjaaminen kannattaa aina!
Lisätietoja OMPELUSEUROISTA Instagramista.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Konsolipelikeskiviikko
2024-05-15 14:00 - 18:00 | Pääkirjasto, Maaherrankatu 12, Kuopio, 70100, Suomi
Hei kaikki konsolipeleistä kiinnostuneet! Tervetuloa viettämään konsolipelikeskiviikkoa pääkirjaston lasten- ja nuortenosaston koulutustilaan.
Tapahtumassa tutustutaan ja pelataan kuukausittain vaihtuvaa konsolipeliä sekä jutellaan pelaamisesta, pelikulttuurista ja muista pelimaailmassa esille tulevista kysymyksistä.
Tähän tapahtumaan ovat myös vanhemmat ja muut huoltajat tervetulleita tutustumaan pelikonsoleiden maailmaan!
Konsolipelikeskiviikoissa on mukana Pelituen asiantuntija.
Konsolipelikeskiviikot pääkirjaston lasten- ja nuortenosaston koulutustilassa klo 14–18:
| 17.4. | 15.5. | 12.6. | 17.7. |
17.4. PlayStation 5 ja Dreamworks All-Star Kart Racing
15.5. Nintendo Switch ja Taiko No Tatsujin: Drum’n Fun
12.6. Xbox One ja FC 24
17.7. Nintendo Switch ja Nintendo Switch Sports
Suositusikäraja 7+ ja nuoremmat täysi-ikäisen huoltajan seurassa.

Elävä äänikirja: Kaavin kirjasto
2024-05-15 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Kaipaatko lepoa päivän rientojen keskellä?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan lyhyehköjä tekstejä, kuten esimerkiksi novelleja.
Kirjasto tarjoaa osallistujille päiväkahvit. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Digiopastusta Nilsiän kirjastossa
2024-05-15 10:00 - 12:00, 2024-05-08 10:00 - 12:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa on toukokuussa tarjolla henkilökohtaista digiopastusta ilman ajanvarausta keskiviikkoisin klo 10–12:

8.5.
15.5.
22.5.
29.5.

Voit myös varata ennakkoon henkilökohtaisen opastusajan, puh. 0447482358
Tervetuloa!

Asiantuntijan aamukahvit
2024-05-15 10:00 - 11:00 | Pääkirjasto, Maaherrankatu 12, Kuopio, 70100, Suomi
Tule kuulemaan ja kysymään kehon ja mielen hyvinvoinnista. Fysioseniorin asiantuntija pitää mielenkiintoisen luennon vaihtuvasta, ikääntyvän terveyteen liittyvästä aiheesta. Aikaa on varattu myös yleisön kysymyksille ja keskustelulle.
Tarjolla myös aiheeseen sopivat kirjaston lukuvinkit!
Kahvitarjoilu
Luennot pidetään keskiviikkoisin klo 10 pääkirjaston Kohtaamossa:
10.1. klo 10 Tarkkuutta tasapainoon
6.3. klo 10 Virtsankarkailun ennaltaehkäisy ja hoito
15.5. klo 10 Uni ja lepo

Karttulan kirjaston lukupiiri
2024-05-13 12:00 - 13:00 | Karttulan kirjasto, Kissakuusentie 20, Karttula, 72100, Suomi
Kokoonnumme Karttulan kirjaston lukusalissa alla lueteltuina päivinä klo 12–13.
ma 15.1.
Calvino, Italo: Paroni puussa
Satiirinen kertomus aatelispojasta. Vuonna 1767 kaksitoistavuotias Cosimo Piovasco di Rondó karkaa kotoaan, koska ei halua syödä etanoita ruokapöydässä. Cosimo kiipeää puuhun ja päättää, ettei tule enää ikinä alas. Cosimon päätös ei kuitenkaan estä häntä liikkumasta puutarhan muissa puissa ja puutarhan viereisissä metsissä.
ma 12.2.
Petrovskaja, Katja: Ehkä Esther
Palkittu kertomusromaani yhden suvun ja siten koko Euroopan historiasta, maailmasta joka ei tunnu millään oppivan virheistään. Ukrainalais-puolalaiseen sukuun syntynyt, sittemmin saksalaistunut kirjailija Katja Petrovskaja havahtuu ajan armottomuuteen. Ihmiset kuolevat, muistot haalistuvat, menneisyys katoaa. Miten selvittää oman sukunsa tarina, omat juurensa, kun ei ole enää ketään keltä kysyä?
ma 18.3.
Modiano, Patrick: Uinuvia muistoja
Muistamisen taituriksi luonnehdittu Modiano yrittää ratkoa Pariisin arvoituksia, joista tässä kirjassa keskeiseksi nousee 1960-luvulla tapahtunut murha.
ma 15.4.
Austen, Jane: Emma
Kirjan päähenkilönä häärii herraskartanon nuori neiti Emma, joka on katsonut asiakseen saattaa itselleen rakkaita henkilöitä avioliiton satamaan. Hän joutuu kuitenkin karvaasti huomaamaan, että tunteiden johdatteleminen ei olekaan niin helppoa, kuin hän oli alkuun kuvitellut. Pappikin menee ja rakastuu aivan väärään ihmiseen. Loppujen lopuksi Emma löytää itsensäkin haaveilemasta avioliitosta.
ma 13.5.
Jansson, Tove: Kesäkirja
Kirja kertoo kolmesta ihmisestä, jotka viettävät kesää Suomenlahden saarella: Sophia-lapsesta, hänen isästään ja isoäidistään. Ennen muuta se on kertomus hyvin vanhan naisen ja hyvin pienen tytön ystävyydestä.
Tervetuloa!

Teemalliset legopajat
2024-05-11 13:00 - 15:30, 2024-05-11 10:00 - 12:30 | Pääkirjasto, Maaherrankatu 12, Kuopio, 70100, Suomi
Hei mestarirakentajat ja legointoilijat! Tervetuloa pääkirjaston teemallisiin legopajoihin! Pajat pidetään kerran kuussa ja niissä rakennellaan vaihtuvan teeman mukaisesti.
Legopajat järjestetään pääkirjaston lasten- ja nuortenosaston työpajatilassa. Suositusikäraja 7+, nuoremmat täysi-ikäisen huoltajan seurassa.
KE 24.1.   klo 10–12.30 ja 13–15.30 Teemana: Taikuus
LA 10.2. klo 10–12.30 ja 13–15.30  Teemana: Robotit ja laitteet
TI 12.3. klo 12.30–15.30 Teemana: Unelmien puutarha
TI 9.4. klo 12.30–15.30 Teemana: Supersankarit ja sarjakuvat
LA 11.5. klo 10–12.30 ja 13–15.30 Teemana: Avaruus

Bluesmusiikin teemapäivä pääkirjastolla: soolokeikalla Erja Lyytinen
2024-05-11 13:00 - 15:00 | Pääkirjasto, Maaherrankatu 12, Kuopio, 70100, Suomi
Pääkirjastolla vietetään bluesmusiikin teemapäivää toukokuussa:
Lauantaina 11.5. pääkirjaston ylälavalla nähdään soolokeikalla kansainvälisesti palkittu blueskitaristi Erja Lyytinen!

Erja Lyytinen esiintyy noin klo 13.
Tapahtuma on maksuton.
Mukana myös Kuopio Jazz & Blues ry esittelemässä toimintaansa.
Erja Lyytisen artistisivut
Erja Lyytinen / kuva: Elsa Wellamo
Tapahtuma on osa Kuopion kaupunginkirjaston AVI:n rahoittamaa Oppia ja iloa musiikista -hanketta.
#ErjaLyytinen #KuopioJazzBlues

Viljami Varis esittää: Tove Janssonin Kuka lohduttaisi Nyytiä -näytelmä
2024-05-11 11:00 - 14:30 | Pääkirjasto, Maaherrankatu 12, Kuopio, 70100, Suomi
Tervetuloa katsomaan Tove Janssonin klassikkokirjaan perustuvaa näytelmää pääkirjaston lasten- ja nuortenosaston lavan ääreen lauantaina 11.5.
Kuka lohduttaisi Nyytiä-näytelmän on ohjannut ja siinä näyttelee taidokas kuopiolainen nuori, Viljami Varis.
Näytöksiä järjestetään kaksi kappaletta: klo 11 ja klo 14 ja ne kestävät n. 30 min. Tapahtumaan on vapaa pääsy, mutta katsomopaikkoja on rajoitetusti.
Tervetuloa!

Kirjastohetket Pyörön kirjastossa keväällä 2024
2024-05-08 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon:
pe 19.1. klo 9.15: 2-4 v
pe 9.2. klo 9.15: eskarit
pe 1.3. klo 9.15 : 3-5 v
pe 5.4. klo 9.15: 2-4 v
pe 19.4. klo 9.15: 1-3 v
ke 8.5. klo 9.15: 3-5 v
pe 24.5. klo 9.15: kaikki

Juuso Häikiön kolme elämää -kirjan esittelytilaisuus
2024-05-07 17:00 - 18:00 | Pääkirjasto, Maaherrankatu 12, Kuopio, 70100, Suomi
Tiistaina 7.5. klo 17 pääkirjaston kokoussalissa pidetään Juuso Häikiön kolme elämää -kirjan esittelytilaisuus.
Professori, historiantutkija ja kirjailija Martti Häikiö kertoo isäänsä käsittelevästä kirjasta Juuso Häikiön kolme elämää musiikkiesitysten siivittämänä. Martin kanssa keskustelemassa on myös Kuopion isänmaallisen seuran puheenjohtaja Pekka Niiranen.

Vapaa pääsy. Tervetuloa!

Maaningan kirjaston satutuokiot
2024-05-07 10:00 - 10:30 | Maaningan kirjasto, Keskusraitti 3, Maaninka, 71750, Suomi
Satutuokiot alle kouluikäisille Maaningan lähikirjastossa tiistaisin klo 10.00–10.30:

13.2. Ystävien kesken
5.3. Metkat menopelit
9.4. Ihan pöhkö juttu!
7.5. Lähdetään retkelle

Tervetuloa!

Book Club
2024-05-06 17:30 - 18:30 | Puijonlaakson kirjasto, Mailatie 2, Kuopio, 70200, Suomi
Keskustellaan kirjoista ja treenataan suomea!
Aika ja paikka: Puijonlaakson kirjasto ma 8.4. ja ma 6.5. klo 17.30–18.30
Puijonlaakson kirjaston kielikahvilamaisessa lukupiirissä keskustelemme rennosti kirjoista suomen kielellä. Tapahtuma on tarkoitettu henkilöille, jotka haluavat parantaa suomen kielen taitoaan ja pitävät kirjallisuudesta. Tapahtumaan voi osallistua myös kuuntelijana.

Maanantaina 8.4. keskustellaan kirjoista ja valitaan yhdessä teos, jonka kaikki lukevat haluamallaan kielellä ennen lukupiiriä

Maanantaina 6.5. keskustellaan valitusta kirjasta suomen kielellä

Kirjaston työntekijät ohjaavat lukupiiriä ja varmistavat, että tilaisuus noudattaa kirjaston henkisesti turvallisen tilan periaatteita.
Tapahtumaan ei tarvitse ilmoittautua. Tervetuloa!

Tuusniemen kansalaisopiston maalauspiirin 30-vuotisjuhlanäyttely
2024-05-06 08:00 - 2024-05-31 16:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kansalaisopiston maalauspiirin töitä esillä 30-vuotisjuhlanäyttelyssä.
Tervetuloa tutustumaan!

Svenska Klubben
2024-05-02 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Puijonlaakson kirjaston lukupiiri
2024-05-02 10:00 - 11:00 | Puijonlaakson kirjasto, Mailatie 2, Kuopio, 70200, Suomi
Kokoonnumme alla mainittuina päivinä klo 10 Puijonlaakson kirjastossa:

To 7.3 Kerri Maher: Pariisin kirjakauppias
To 4.4. Paolo Giordano: Tasmania
To 2.5. Maaria Leinosen runot

Ei ennakkoilmoittautumista. Tervetuloa!

Pyöreä näyttely: Uusia polkuja kohti valoa
2024-05-02 08:00 - 2024-06-03 19:00 | Pääkirjasto, Maaherrankatu 12, Kuopio, 70100, Suomi
Tervetuloa ”Pyöreään näyttelyyn”, joka avaa ikkunan nuoren Leon ainutlaatuiseen
taidekokoelmaan. Leon koulutaival on ollut poikkeuksellisen haasteellinen, pääosin
koulukiusaamisesta johtuen. Vain tunnin viikossa koulua käyvä Leo on kuitenkin kääntänyt vaikeudet voitoksi ottaen avukseen taiteen, erityisesti Reiki Artin, jossa kouluaineet heräävät eloon maalausten muodossa. Tämä näyttely on jatkoa aiemmalle ”Hieno näyttelylle”, joka kuvasti Leon rohkeaa taistelua ja parantumisen matkaa.
Näyttelyn maalaukset kertovat tarinan rohkeudesta, päättäväisyydestä ja luovuudesta, jotka ovat kulkeneet rinnalla jokaisella maalauksen vedolla. Ne heijastavat toivoa ja valoa, jotka ovat syntyneet taiteen voimasta.
Kutsumme sinut tutustumaan ”Pyöreän näyttelyn” ainutlaatuiseen maailmaan, jossa
koulutietä on kuljettu uusia polkuja pitkin, taiteen ja luovuuden voimalla. Se on
kunnianosoitus Leolle, joka on näyttänyt, että vaikeuksista huolimatta elämässä on aina
mahdollisuus löytää uusia näkökulmia ja voittaa esteet omalla tavallaan.
Pyöreään näyttelyyn voit tutustua pääkirjaston lasten- ja nuortenosastolla 2.5. – 3.6.2024.

Pääkirjaston satutunnit keväällä 2024
2024-05-01 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Kirjasto-Humu lauantaina 27.4. pääkirjastolla
2024-04-27 13:00 - 16:00 | Pääkirjasto, Maaherrankatu 12, Kuopio, 70100, Suomi
Humu-klubi tekee vierailun pääkirjastolle!
Kirjasto-Humu pääkirjaston ylälavalla lauantaina 27. huhtikuuta klo 13 alkaen.
Ikärajattomassa ja ilmaisessa päivätapahtumassa esiintyvät juuri kehutun debyyttilevynsä julkaissut Anis Kiitu, kovassa nosteessa oleva kuopiolainen rock-yhtye Hullu Pappila sekä kuopiolaislähtöinen runoilija Olli-Pekka Tennilä.
Tapahtuma on osa Kuopion kaupunginkirjaston musiikkikirjastotyön kehittämiseen suunnattua Oppia ja iloa musiikista -hanketta.
Esiintymisjärjestys:

Hullu Pappila
Olli-Pekka Tennilä
Anis Kiitu

ANIS KIITU
Kuopiolainen fuusiofolk-yhtye Anis Kiitu on kappaleiden kirjoittajan, Anna-Riikka Vehviläisen, luotsaama kokoonpano, joka tarjoilee kipeitä aiheita karttamatonta improvisointia ja suunniteltuja säveliä. Yhtyeen debyyttialbumi Kaihola (Humu Records) ilmestyi helmikuussa 2024.
”Anis Kiitu on luonnonmukaisen sointinsa taidolla toteuttava yhtye.” – Pekka Laine, Soundi
”Anna-Riikka Vehviläisen äänessä ja sävellyksissä yhdistyy suunnaton ihanuus pieneen pelottavuuteen. Laulusta kuuluu vahvan naisen ylpeys ja voima, mutta myös voitettu epävarmuus.” – Mika Kähkönen, Rajatapauksia
HULLU PAPPILA
Kirjasto-Humulla duona esiintyvä Hullu Pappila on Aapo Pärssisen sekä Touko Kemppaisen 2021 muodostama kuopiolainen pop rock -yhtye. Bändi julkaisi viime vuonna kehutun EP-levynsä Aallonpohja (Humu Records) ja viimeistelee parhaillaan kokopitkää albumiaan.
”Hullu Pappila on poikkeuksellisen jännittävä tapaus. Suomenkielistä poprockia progehtavasti ja modernisti esittävä orkesteri näet osaa välttää osapuilleen kaikkien viistämiensä genrejen selvimmät ja helpoimmat yleispiirteet.” – Mika Roth, Desibeli.net
OLLI-PEKKA TENNILÄ
Yhtyeiden välissä esiintyvä Olli-Pekka Tennilä on kuopiolaislähtöinen Jyväskylässä asuva runoilija.
Tennilän toinen kirja Yksinkeltainen on kaksinkeltaista (Poesia 2012) voitti Runeberg-kirjallisuuspalkinnon 2013 ja kolmas Ontto harmaa (Poesia 2016) valittiin Vuoden aforismikirjaksi sekä toiseksi Suomen Pohjoismaiden neuvoston kirjallisuuspalkintoehdokkaista. Tennilän teoksia on ollut lisäksi ehdolla Yleisradion Tanssiva karhu- sekä Helsingin Sanomien kirjallisuuspalkintojen saajaksi.
OPPIA JA ILOA MUSIIKISTA
Oppia ja iloa musiikista on Kuopion kaupunginkirjaston musiikkikirjastotyön kehittämiseen suunnattu AVI-hanke, jossa järjestetään erilaisia musiikkitapahtumia asiakkaille vuosina 2023-2024. Tapahtumilla halutaan tukea ja lisätä eri ikäisten kirjaston käyttäjien musiikin harrastamista sekä tuottaa asiakkaille hyvinvointia ja osallisuuden kokemusta musiikin kautta. Hankkeen yhteistyökumppaneina toimivat Savonia-AMK:n musiikkipedagogiopiskelijat ja muut paikalliset musiikkitoimijat.
HUMU-KLUBI
Ensimmäinen Humu-klubi järjestettiin heinäkuussa 2012, jonka jälkeen klubeja on järjestetty 86 kertaa ja niillä on nähty 235 live-keikkaa. Klubilaiset ajattelevat, että elinympäristöä voi ehostaa ja muokata mieleisekseen. Humu-liikkeeseen kuulu myös Humu Records -levymerkki ja vuosien varrella toimintaan on sisältynyt myös pienkursseja järjestävä Humu-opisto, Humu-teatteri sekä kulttuurijulkaisu Humu sanoma. Humu-liikkeen toiminnan tarkoituksena on humukulttuurin edistäminen Pohjois-Savossa.

Nuorten kino
2024-04-27 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Lasten leffalauantai
2024-04-27 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Neulamäen kirjaston lukupiiri
2024-04-25 17:30 - 18:30 | Neulamäen kirjasto, Juontotie 6, Kuopio, 70150, Suomi
Kokoonnumme Neulamäen lähikirjastossa alla mainittuina torstaipäivinä
klo 17.30–18.30
Tervetuloa!
29.2.
Kuznjetsova, Jevhenija: Kysykää Mialta
21.3.
Viikilä, Jukka: Suomalainen vuosi
25.4.
Hurme, Juha: Tiu tau tilhi

Myyttejä ja mystiikkaa – kirjallinen keskustelupiiri
2024-04-25 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Haluatko keskustella ja saada vinkkejä kirjoista, joissa on esillä erilaisia myyttejä, tai jotka sisältävät mystiikkaa?
Tule Puijonlaakson kirjaston uuteen rentoon kirjalliseen keskustelupiiriin jakamaan ajatuksia ja vinkkaamaan teoksia, joissa käsitellään eri kulttuurien uskomuksia, uskontoja, filosofioita ja maagisia asioita.
Myyttejä ja mystiikkaa – kirjallinen keskustelupiiri kokoontuu kevään aikana neljä kertaa. Jokaisella kerralla on oma teemansa:
1. Pohjoisia myyttejä ja maagista realismia
To 29.2. klo 17–18
Ensimmäisessä tapaamisessa keskitymme pohjoiseen perinteeseen ja keskustelemme siitä miten nämä myytit näkyvät erilaisessa kirjallisuudessa. Inspiraationa teemaan voivat toimia seuraavat teokset: Karilan Pienen hauen pyydystys, Turtschaninoffin Suomaa, Harvan Suomalaisten muinaisusko, Sjón Skugga-Baldur, Gaimanin Pohjoisen mytologia ja Trollhunter-elokuva.
2. Läntistä uskonnollisfilosofista mystiikkaa
Ke 27.3. klo 17–18
Toisessa tapaamisessa keskustelemme teoksista, joita värittää läntisen maailman uskonnollinen, mystinen ja filosofinen ajattelu. Inspiraationa teemaan voivat toimia seuraavat teokset: Kimpenin Kabbalisti, Mossen Labyrintti ja Krypta, Brownin
Da Vinci -koodi, Pekka Ervastin tuotanto, Rosenkreutzin Hermeettinen romanssi, Cobbin The Race for Paradise, William Blaken runot, Bulgakovin Saatana saapuu Moskovaan jne.
3. Itäistä maailmojen välejä rikkovaa mystiikkaa
To 25.4. klo 17–18
Kolmannessa tapaamisessa tarkastelemme teoksia, joissa on vahvasti esillä itämaista mystiikkaa ja myyttejä. Inspiraationa teemaan voivat toimia seuraavat teokset: Pasasen Tyhjyys itämaisessa taiteessa ja ajattelussa, Milarepa – tiibetin suuri joogi, Murakamin teokset, Rumin runot, Hämeen-Anttilan tietokirjat ja Rushdien Keskiyön lapset.
4. Kaikkea kummaa ja oudon myyttistä
To 23.5. klo 17–18
Viimeisessä osiossa keskustellaan erilaisista myyttisistä villikorteista, erikoisista mystisistä teoksista ja ideoidaan keskustelupiirin jatkoa. Inspiraationa teemaan voivat toimia seuraavat teokset: DeLillon Valkoinen kohina ja Herbertin Dyyni, Gaimanin Sandman-sarjakuvat tai näiden teosten pohjalta tehdyt filmatisoinnit, sekä Jungin ja Kafkan teokset.
Noudatamme kirjaston henkisesti turvallisen tilan periaatteita. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, keskustelemme rennosti, kuuntelemme ja arvostamme toisiamme.
Tilaisuus on kaikille avoin eikä edellytä ilmoittautumista.
Tervetuloa!

Kantin kestävä keskiviikko: OMPELUSEURAT: farkunpaikkaus sekä näyttämötaidetta
2024-04-24 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 24.4. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN farkkujen korjauspaja. Paja pidetään Kuopion museon monitoimitilassa.
Pelasta lempifarkkusi! Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym korjaamiseen. Voit tuoda kiertoon myös omia materiaaleja.
Korjausompelun tiimellyksessä nautitaan esitystaiteesta. Esityssarjassa vuorossa on testailua keskeneräisestä näyttämöteoksesta Avaruus – Self-made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta KokoTeatterissa Helsingissä toukokuussa.
(Ohjelmamuutokset ja täydennykset mahdollisia!)
Lisätietoja OMPELUSEUROISTA Instagramista.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus – Self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)
